Vigdis Røising

Vigdis Røising (født 6. juli 1937 i Oslo, død 9. februar 1996 samme sted) var en norsk skuespiller og sanger.

Hun medvirket i seks filmer 1954–1964. Røising debuterte i Edith Carlmars Aldri annet enn bråk der hun spilte én av de ledende rollene som datteren Maiken. Røising medvirket senere i Carlmars filmer Bedre enn sitt rykte og Lån meg din kone. I 1962 spilte hun i Øyvind Vennerøds Sønner av Norge kjøper bil og i 1964 i  Knut Bohwims Operasjon Sjøsprøyt og Knut Andersens Nydelige nelliker. Røising spilte i 1962 rollen som Bekkeblomst i familieforestillingen Davy Crockett på Chat Noir. Hun medvirket i 1963 i underholdningsprogrammet Prospektkortet, som ble vist på NRK TV.

 Filmografi 
 1954 – Aldri annet enn bråk
 1955 – Bedre enn sitt rykte
 1958 – Lån meg din kone
 1962 – Sønner av Norge kjøper bil
 1964 – Operasjon Sjøsprøyt
 1964 – Nydelige nelliker

 Referanser 

Eksterne lenker 


Kategori:Norske skuespillere
Kategori:Personer fra Oslo